Päev oli ka muus osas tihedalt sisustatud. Samal ajal kui heinamaal käis niitmine, oli võimalus osaleda saapa viskamises, mõned punusid  aasalilledest pärgi. Peeti ka saunavihtade tegemise õpituba. Õige vihategemise aeg on ju jaanipäeva ümber. Toimus veel puulõhkumise ja naelalöömise võistlus. Õpetati vikati varde panekut ja pinnimist. Mehed jagasid väga asjalikke õpetusi, huvilisi oli väga palju.